CELEX: E2010P0006
Language: mt
Date: 2010-06-15 00:00:00
Title: Azzjoni meħuda fil- 15 ta’ Ġunju 2010 minn Reassur Aktiengesellschaft kontra l-Awtorità ta’ Sorveljanza tal-EFTA (Kawża E-6/10)

2.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 237/19
            
         Azzjoni meħuda fil-15 ta’ Ġunju 2010 minn Reassur Aktiengesellschaft kontra l-Awtorità ta’ Sorveljanza tal-EFTA
   (Kawża E-6/10)
   2010/C 237/03
   Azzjoni kontra l-Awtorità ta’ Sorveljanza tal-EFTA tressqet quddiem il-Qorti tal-EFTA fil-15 ta’ Ġunju 2010 minn Reassur Aktiengesellschaft, irrappreżentata minn Ulrich Soltész u Philipp Melcher, li jaġixxu bħala aġenti għal Reassur Aktiengesellschaft, Aeulestrasse 5, 9490 Vaduz, LIECHTENSTEIN.
   Reassur Aktiengesellschaft titlob lill-Qorti tal-EFTA biex:
   
               (1)
            
            
               Tannulla d-Deċiżjoni Nru 97/10/COL tal-Awtorità ta’ Sorveljanza tal-EFTA tal-24 ta’ Marzu 2010 rigward it-tassazzjoni ta’ kumpaniji ta’ assigurazzjoni captive skont l-Att dwar it-Taxxa tal-Liechtenstein, fl-intier tagħha;
            
         
               (2)
            
            
               Tannulla l-Artikolu 3 tad-Deċiżjoni Nru 97/10/COL tal-Awtorità ta’ Sorveljanza tal-EFTA tal-24 ta’ Marzu 2010 rigward it-tassazzjoni ta’ kumpaniji ta’ assigurazzjoni captive skont l-Att dwar it-Taxxa tal-Liechtenstein, għall-inqas safejn tordna l-irkupru għall-perjodu ta’ qabel il-31 ta’ Marzu 2009;
               u
            
         
               (3)
            
            
               Tordna lill-Awtorità ta’ Sorveljanza tal-EFTA sabiex tħallas l-ispejjeż tal-proċedimenti.
            
         
      Sfond legali u fattwali u eċċezzjonijiet legali miġjuba bħala sostenn:
   
   
               —
            
            
               Ir-rikorrent hu r-riassigurazzjoni captive tal-grupp Schindler li kien involut b’mod esklussiv fir-riassigurazzjoni ta’ ċerti tipi ta’ riskji ta’ kumpaniji li jappartjenu lill-grupp Schindler;
            
         
               —
            
            
               Ir-rikorrent isostni li peress li kumpaniji ta’ riassigurazzjoni captive jkopru riskji, li għalihom normalment ma jkunx hemm assigurazzjoni minn kumpaniji ta’ assigurazzjoni kummerċjali, u peress li l-attivitajiet tagħhom huma limitati għal kopertura ta’ riskju ta’ bejn il-grupp, huma mhumiex attivi f’suq fejn jinsabu f’kompetizzjoni ma’ partijiet oħra tas-suq. Għalhekk huma mhumiex attivi f’attività ekonomika u ma jikkwalifikawx bħala impriżi. B’konsegwenza ta’ dan, it-tassazzjoni skont id-dispożizzjonijiet tal-Att dwar it-Taxxa tal-Liechtenstein li tikkonċerna lill-kumpaniji ta’ riassigurazzjoni captive ma setgħatx tfixkel il-kompetizzjoni jew il-kummerċ ta’ bejn iż-ŻEE. Id-dispożizzjonijiet dwar it-taxxa ikkontestati mhumiex selettivi u għalhekk ma jikkostitwixxux għajnuna tal-Istat;
            
         
               —
            
            
               Barra minn hekk, ir-rikorrent isostni li l-Awtorità ta’ Sorveljanza tal-EFTA:
               
                           —
                        
                        
                           kienet żbaljata fl-għażla tagħha tal-proċedura applikabbli għal “għajnuna mhux skont il-liġi” u fl-adozzjoni ta’ deċiżjoni ta’ rkupru;
                        
                     
                           —
                        
                        
                           kisret il-prinċipju ta’ aspettattivi leġittimi billi ordnat l-irkupru għall-perjodu mis-6 ta’ Novembru 2001 sa mill-inqas il-31 ta’ Marzu 2009.